32000D0252
L 078/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 17 март 2000 година
за изменение на Решение 1999/710/ЕО за съставяне на временни списъци на предприятия в трети страни, от които държавите-членки разрешават внос на мляно месо и месни заготовки
(нотифицирано под номер C(2000) 700)
(текст от значение за ЕИП)
(2000/252/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕИО на Съвета от 22 юни 1995 г. относно условията за съставяне, за преходен период, на временни списъци на предприятия в трети страни, от които държавите-членки могат да внасят някои продукти от животински произход, рибни продукти и живи двучерупчести мекотели (1), последно изменено с Решение 98/603/ЕО на Съвета (2), и по-специално член 2, параграф 1 и член 7 от него,
като има предвид, че:
(1)
С Решение 1997/710/ЕО на Комисията (3) беше съставен временен списък с предприятия, които произвеждат мляно месо и месни заготовки.
(2)
Бразилия, Чили, Унгария, Израел, Полша и Тайланд са представили списък с предприятия, произвеждащи мляно месо и месни заготовки, за които компетентните органи гарантират, че отговарят на правилата на Общността.
(3)
Следователно могат да бъдат съставени временни списъци с предприятия, произвеждащи мляно месо и месни заготовки, за Бразилия, Чили, Унгария, Израел, Полша и Тайланд съобразно процедурата, установена в Решение 95/408/ЕИО по отношение на определени страни.
(4)
Някои трети страни не са изпратили списъците си с предприятия навреме; поради това е необходимо като традиционна мярка да бъде предоставен допълнителен период за внос на месни заготовки от тези трети страни с цел да не се прекъсва търговията.
(5)
Следователно в такъв случай държавите-членки сами носят отговорност да гарантират, че предприятията, от които се внасят месни заготовки, отговарят на изисквания, които не са по-малко строги от тези на Общността.
(6)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Текстът на приложението към настоящото решение се добавя в приложението към Решение 1999/710/ЕО.
2. Що се отнася до трети страни, различни от указаните в приложението към Решение 1999/710/ЕО, държавите-членки могат да одобряват предприятия за внос на месни заготовки до 1 септември 2000 г.
Член 2
Адресати на настоящото решение са държавите-членки.
Съставено в Брюксел на 17 март 2000 година.